**Ministru kabineta rīkojuma projekta**

**“Par pašvaldības nekustamā īpašuma “Apguldes skola” Naudītes pagastā,**

**Dobeles novadā, pārņemšanu valsts īpašumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta pirmā daļa, 43. pants.  2013. gada 16. jūlija Ministru kabineta rīkojuma Nr. 322 “Par Apguldes Profesionālās vidusskolas reorganizāciju” 6.1 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktu Aizsardzības ministrija, plānojot Nacionālo bruņoto spēku vidēja termiņa un ilgtermiņa spēju attīstību, tajā skaitā plānojot infrastruktūru, 2017. gada 13. martā vērsās pie Dobeles novada pašvaldības ar lūgumu nodot bez atlīdzības valsts īpašumā Aizsardzības ministrijas valdījumā Zemessardzes 51. kājnieku bataljona infrastruktūras attīstībai nekustamo īpašumu “Apguldes skola” Naudītes pagastā, Dobeles novadā. Nekustamais īpašums valstij Aizsardzības ministrijas personā nepieciešams, lai stiprinātu Zemessardzes kapacitāti un lomu valsts aizsardzībā.  Ministru kabineta rīkojuma projekts “Par pašvaldības nekustamā īpašuma “Apguldes skola” Naudītes pagastā, Dobeles novadā, pārņemšanu valsts īpašumā” paredz pārņemt un saglabāt valsts īpašumā Aizsardzības ministrijas valdījumā nekustamo īpašumu “Apguldes skola” Naudītes pagastā, Dobeles novadā (turpmāk – nekustamais īpašums).  Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums sastāv no zemes gabala 11,22 ha kopplatībā (piecām zemes vienībām) un 14 būvēm:  1. zemes vienības 3,95 ha platībā ar kadastra apzīmējumu 4680 005 0026 un būvi ar kadastra apzīmējumu 4680 005 0026 001 Pils ielā 1, Apguldē, Naudītes pagastā, Dobeles novadā;  2. zemes vienības 3,44 ha platībā ar kadastra apzīmējumu 4680 005 0065;  3. zemes vienības 0,57 ha platībā ar kadastra apzīmējumu 4680 005 0066 un trīs būves ar kadastra apzīmējumiem 4680 005 0066 001, 4680 005 0066 003, 4680 005 0066 004;  4. zemes vienības 0,94 ha platībā ar kadastra apzīmējumu 4680 005 0067 un divām būvēm ar kadastra apzīmējumiem 4680 005 0067 001, 4680 005 0067 002;  5. zemes vienības 2,32 ha platībā ar kadastra apzīmējumu 4680 005 0068, būves ar kadastra apzīmējumu 4680 005 0068 001 Pils ielā 2, Apguldē, Naudītes pagastā, Dobeles novadā, būves ar kadastra apzīmējumu 4680 005 0068 002 Pils ielā 4, Apguldē, Naudītes pagastā, Dobeles novadā, būves ar kadastra apzīmējumu 4680 005 0068 003 Pils ielā 6, Apguldē, Naudītes pagastā, Dobeles novadā, un piecām būvēm ar kadastra apzīmējumiem 4680 005 0068 004, 4680 005 0068 005, 4680 005 0068 006, 4680 005 0068 007, 4680 005 0068 011.  NĪVKIS uz zemes vienības ar kadastra apzīmējumu 4680 005 0065 ir reģistrētas četras būves (futbola laukums ar kadastra apzīmējumu 4680 005 0065 001; vingrošanas laukums ar kadastra apzīmējumu 4680 005 0065 002; autostāvlaukums ar kadastra apzīmējumu 4680 005 0065 003; basketbola laukums ar kadastra apzīmējumu 4680 005 0065 003), bet to īpašumtiesības nav reģistrētas. Dobeles novada pašvaldība 2017. gada 9. oktobra vēstulē Nr. 2.6./2602 “Par nekustamo īpašumu “Apguldes skola”, Apguldē, Naudītes pagastā, Dobeles novadā” norāda, ka 2016. gada augustā tika izstrādāts minēto būvju projekts un iesniegts izskatīšanai Dobeles novada pašvaldības Būvvaldē, kur tika ievadīts Būvniecības informācijas sistēmā, līdz ar to iecerētajām būvēm tika piešķirti būvju kadastra apzīmējumi un šo būvju minimālā informācija ievadīta arī NĪVKIS. Būvprojekts saskaņots Dobeles novada pašvaldības Būvvaldē, bet līdz šim brīdim nav uzsākta būvprojekta realizācija. Līdz ar to šobrīd minētās būves dabā neeksistē un nav iekļaujamas rīkojuma projektā.  NĪVKIS ir noteikti šādi nekustamā īpašuma apgrūtinājumi: aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,02 km; aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,06 km; aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,02 km; aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,05 km; aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,05 km.  Saskaņā ar NĪVKIS datiem nekustamā īpašuma sastāvā esošajām zemes vienībām ir noteikts zemes lietošanas mērķis – zeme, kuras galvenā saimnieciskā darbība ir lauksaimniecība.  Īpašuma tiesības uz nekustamo īpašumu ir nostiprinātas Dobeles novada pašvaldībai, Dobeles rajona tiesas Zemesgrāmatu nodaļas Naudītes pagasta zemesgrāmatas nodalījumā Nr. 100000051432, lēmuma datums: 12.09.2013.  Saskaņā ar Dobeles novada teritorijas plānojuma 2013. – 2025. gadam Apguldes ciema teritorijas plānotā (atļautā) izmantošana nekustamais īpašums atrodas Kultūras pieminekļa teritorijā un Vides un dabas resursu aizsardzības aizsargjoslas (aizsardzības zonas) teritorijā ap kultūras pieminekli. Valsts kultūras pieminekļu aizsardzības inspekcija ir izsniegusi nosacījumus nekustamā īpašuma apsaimniekošanai (2017. gada 26. janvāra uzziņa Nr. 06-04/255 par kultūras pieminekļu aizsardzības prasībām Zemessardzes bāzes izveidei nekustamajos īpašumos Naudītes pagastā, Dobeles novadā ar kadastra apzīmējumiem 4680 005 0026, 4680 005 0065, 4680 005 0066, 4680 005 0067, 4680 05 0068).  Nekustamo īpašumu, pamatojoties uz Publiskas personas mantas atsavināšanas likuma 42. panta pirmo daļu un 43. pantu, saskaņā ar Ministru kabineta 2013. gada 16. jūlija rīkojumu Nr. 322 “Par Apguldes Profesionālās vidusskolas reorganizāciju” (ar grozījumu MK 29.09.2016. rīkojums Nr. 567), Izglītības un zinātnes ministrijas bez atlīdzības nodeva Dobeles novada pašvaldības īpašumā uz laiku, kamēr nekustamajā īpašumā tiek īstenota pašvaldības autonomā funkcija - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana); gādāt par iedzīvotāju izglītību (piemēram, iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm). Saskaņā ar minētā Ministru kabineta rīkojuma 6.1 punktu pašvaldība bez atlīdzības nodod nekustamo īpašumu valstij, ja tas vairs netiek izmantots rīkojumā minētās pašvaldības autonomās funkcijas īstenošanai.  Naudītes pagasta zemesgrāmatas nodalījumā Nr. 100000051432 Dobeles novada pašvaldības īpašuma tiesība ir nostiprināta uz laiku, kamēr pašvaldība nodrošina 2013. gada 16. jūlija Ministru kabineta rīkojuma Nr. 322 6. punktā minēto funkciju īstenošanu, kā arī noteikts aizliegums atsavināt nekustamo īpašumu un apgrūtināt ar hipotēku (minēto aizliegumu nepiemēro, ja nekustamais īpašums tiek ieķīlāts par labu valstij (Valsts kases personā), lai iegūtu Eiropas Savienības fondu līdzekļus).  Dobeles novada dome 2017. gada 30. martā ir pieņēmusi lēmumu Nr. 74/3 “Par nekustamā īpašuma “Apguldes skola”, Apguldē, Naudītes pagastā, Dobeles novadā, nodošanu valstij”, kas nosaka nekustamā īpašuma nodošanu bez atlīdzības valstij Aizsardzības ministrijas personā valsts aizsardzības funkciju veikšanai.  Publiskas personas mantas atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.  Šajā gadījumā Dobeles novada pašvaldībai Ministru kabineta 2013. gada 16. jūlija rīkojumā Nr. 322 “Par Apguldes Profesionālās vidusskolas reorganizāciju” noteiktās funkcijas īstenošanai nekustamais īpašums nav nepieciešams un pašvaldība ir pieņēmusi lēmumu to bez atlīdzības nodod valstij. Savukārt Aizsardzības ministrija ir izteikusi vēlmi nekustamo īpašumu pārņemt Aizsardzības ministrijas valdījumā valsts aizsardzības uzdevumu īstenošanai.  Kā nosaka Publiskas personas mantas atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod Ministru kabinets, bet atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.  Aizsardzības ministrija, pārņemot nekustamo īpašumu, nodrošinās valsts īpašuma tiesību Aizsardzības ministrijas personā nostiprināšanu zemesgrāmatā un Dobeles rajona tiesas Zemesgrāmatu nodaļas Naudītes pagasta zemesgrāmatas nodalījuma Nr. 100000051432 II daļas 2. iedaļas 1.1. ierakstu un III daļas 1. iedaļas 2.1. ierakstu dzēšanu (*1.1. Atzīme - noteikts aizliegums atsavināt nekustamo īpašumu un apgrūtināt ar hipotēku (minēto aizliegumu nepiemēro, ja nekustamais īpašums tiek ieķīlāts par labu valstij (Valsts kases personā), lai iegūtu Eiropas Savienības fondu līdzekļus). 2.1. Atzīme – Dobeles novada pašvaldībai nekustamo īpašumu izmantot, lai īstenotu pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, gādāt par iedzīvotāju izglītību, veicināt iedzīvotāju veselīgu dzīvesveidu un sporta nodarbības, sekmēt saimniecisko darbību pašvaldības teritorijā, rūpēties par bezdarba samazināšanu. Ja nekustamais īpašums netiek izmantots minēto funkciju īstenošanai, tad pašvaldība nekustamo īpašumu bez atlīdzības nodod valstij. Pamats: 2016. gada 12. janvāra Ministru kabineta rīkojums Nr. 13. “Grozījumi Ministru kabineta 2013. gada 16. jūlija rīkojumā Nr. 322 “Par Apguldes Profesionālās vidusskolas reorganizāciju””*). |
|  | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Dobeles novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017. gads | | Turpmākie trīs gadi (*euro*) | | |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts tiks īstenots (īpašuma tiesību maiņas reģistrācija zemesgrāmatā) Aizsardzības ministrijai piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Dobeles novada pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz 16. Valsts aizsardzības politikas jomu.  Iesniedzamajiem dokumentiem nav piešķirams lietojuma ierobežojuma statuss.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktu publicē oficiālajā izdevumā „Latvijas Vēstnesis”, to publicējot elektroniski tīmekļa vietnē www.vestnesis.lv. |

Aizsardzības ministrs R. Bergmanis

Vīza: Aizsardzības ministrijas valsts sekretārs J. Garisons

S. Grizāne, tālr. 67300223

[Sarmite.Grizane@vamoic.gov.lv](mailto:Sarmite.Grizane@vamoic.gov.lv)

I. Buda, tālr. 67335031

Inara.Buda@mod.gov.lv